方諸曲二首  其二
作者：曹勛
朝代：宋

paragraphs: 迢迢方諸宮，玉闕排霄起。
扶桑高扶疎，森聳數千里。
碧椹雜青葱，蟠桃映瑶水。
離離間朱實，鳳鳥護丹蘂。
靈風灑蘭林，空歌洞霄紫。
青童會羣真，趣節召揚許。
安妃從元君，鸞旗翳滄渚。
翩翩八景輿，鳴珂下容與。
拊手揚玉音，妙響翔天宇。
真氣凄金石，聆之廓丹府。
靈波濯曜羅，朝元道笳鼓。